b'\n_START_ARTICLE_\nGothelo al II-lea de Lotharingia Inferioar\xc4\x83\n_START_PARAGRAPH_\nGothelo al II-lea (sau Gozelo) (numit \xc8\x99i ignavus, cel La\xc8\x99, cel Tr\xc3\xa2ndav, cel Lene\xc8\x99) (n. 1008\xe2\x80\x93d. 1046) a fost duce de Lotharingia dup\xc4\x83 moartea tat\xc4\x83lui s\xc4\x83u din 1044 p\xc3\xa2n\xc4\x83 la propria sa moarte._NEWLINE_Tat\xc4\x83l s\xc4\x83u a fost Gothelo I, duce at\xc3\xa2t al Lorenei Inferioare, c\xc3\xa2t \xc8\x99i al Lorenei Superioare. C\xc3\xa2nd acesta a murit \xc3\xaen 1044, fiul mai mare, Godefroi al III-lea, care fusese raliat la conducerea Lorenei Inferioare de c\xc3\xa2\xc8\x9biva ani, nu a primit dreptul asupra acesteia din partea \xc3\xaemp\xc4\x83ratului Henric al III-lea. Henric \xc3\xael amenin\xc8\x9ba pe Godefroi c\xc4\x83 \xc3\xaei va acorda st\xc4\x83p\xc3\xa2nirea asupra acesteia celui de al doilea fiu al lui Gothelo, care nu se remarcase pentru curaj \xc8\x99li competen\xc8\x9b\xc4\x83, ba chiar se presupune c\xc4\x83 era retardat mintal. Godefroi s-a r\xc4\x83sculat \xc8\x99i a c\xc4\x83zut prizonier. \xc3\x8en continuare, Henric l-a numit pe Frederic de Luxemburg ca succesor \xc3\xaen Lotharingia Inferioar\xc4\x83._NEWLINE_Data asupra mor\xc8\x9bii lui Gothelo al II-lea r\xc4\x83m\xc3\xa2ne subiect de dezbatere. Omonimia cu tat\xc4\x83l s\xc4\x83u \xc8\x99i imprecizia documentelor creeaz\xc4\x83 probleme asupra pozi\xc8\x9biei sale la conducerea Lotharingiei.'